Vermiste luislang in Benoni-winkel gevind‘n Burmese luislang. Foto: naturfoto.cz ŉ 3.8m-lange Burmese luislang is buite haar hok gevind nadat haar verdwyning gister groot konsternasie veroorsaak het. Bubbles, die slang, het Woensdagoggend uit ŉ troeteldierwinkel in die Oakfields-winkelsentrum in Benoni, oos van Johannesburg, ontsnap. “Sy is vanoggend [Donderdagoggend] gevind,” het Mark McGill, die eienaar van Titan Reptiles, aan Sapa gesê. “Een van die winkel se werknemers het haar vanoggend opgekrul op die vloer van die winkel gekry toe hy die deur oopsluit.” McGill sê hy het geen idee waar Bubbles, wat op die een of ander manier uit haar hok ontsnap het, weggekruip het nie. Die 50m2-winkel is deursoek, maar sonder enige sukses. “Ek het geen idee waar sy weggekruip het nie. Ek wag vir video-opnames [van die winkelsentrum] om te sien of sy die winkel verlaat het of nie,” het hy gesê. – SAPA